ศรัทธา แสงทอน

ศรัทธา แสงทอน (ปอนด์)

ผู้กำกับภาพยนตร์ หนังสั้น-มิวสิควีดีโอ กราฟิกดีไซน์ นักเขียนการ์ตูน ศิลปิน นักวาดภาพประกอบ อาจารย์มหาวิทยาลัย

ประวัติ

ศรัทธา แสงทอน (Sattha Saengthon) ชื่อเล่น สีปอนด์
(เกิดวันที่ 2 สิงหาคม พ.ศ. 2530 - ปัจจุบัน) บ้านเกิด จังหวัดนครราชสีมา
ชื่นชอบการเล่าเรื่องด้วยงานศิลปะ เริ่มต้นจากการเป็นนักวาดการ์ตูน comic เป็นตอนๆในอินเตอร์เน็ตจนมีสำนักพิมพ์สนใจ มีผลงานตีพิมพ์เป็นหนังสือวางขายในประเทศตั้งแต่อายุ 20 ใช้นามปากกาว่า STORYONTHEWALL หลังจากเข้าวงการหนังสือ ก็เริ่มรับงานวาดภาพประกอบหนังสือ เป็นกราฟิกดีไซน์และนักวาดภาพประกอบ ออกแบบปกหนังสือทั้งวรรณกรรมไทยและวรรณกรรมต่างประเทศ ภายหลังเริ่มสนใจงานภาพเคลื่อนไหว เริ่มทำหนังสั้นฉายในงานเทศกาลหนังของมหาวิทยาลัย ทำโปรเจคเรียนจบเป็น animation 2D สะท้อนปัญหาภายในครอบครัว ชื่อเรื่อง The Father's Diary (ซึ่งภายหนังได้ฉายในรายการ hot shot film ในช่อง Thai PBS ในวันอาทิตย์ที่ 15 เมษา 2553)
ได้เริ่มงานกำกับมิวสิควีดีโอ เพลง "โสดหน้าหนาว" วงชะเอม ศิลปินในสังกัด WARNER MUSIC THAILAND ที่กำกับร่วมกับ วสกร เดชสุธรรม (เอส) วงกล้วยไทย เป็นตัวแรก ในช่วงเรียนมหาวิทยาลัย หลังจากเรียนจบ งานกำกับมิวสิควีดีโอที่ทำเองทุกกระบวนการอย่างจริงจังตัวแรกคือ เพลง "กอดสุดท้าย" ของ eskimo project ศิลปินในสังกัด Spicydisc ซึ่งได้แสดงเป็นพระเอกเอง
ร่วมก่อตั้งกลุ่ม MAPA studio ทำงานออกแบบสื่อทั้งภาพนิ่งและวีดีโอ โฆษณา พรีเซนเทชั่น กับเพื่อนในจังหวัดนครราชสีมา รับงานกับมิวสิควีดีโอจากค่ายเพลงต่างๆ อาทิ Spicydisc, BananaRecord, 1005 Records, Realrecords และอื่นๆ ในขณะเดียวกันก็ศึกษาต่อระดับปริญญาโทไปด้วย เป็นวิทยากรและแขกรับเชิญไปบรรยายตามมหาวิทยาลัย เกี่ยวกับการออกแบบ และการทำมิวสิควีดีโอเป็นครั้งคราว และได้เริ่มทำงาน video art เกี่ยวกับวัยรุ่นและการใช้ social network เรียกร้องความสนใจ เมื่อจบปริญญาโท ได้เป็นอาจารย์สอนในมหาวิทยาลัย สอนเกี่ยวกับการออกแบบกราฟิก และการผลิตภาพยนตร์
ศรัทธา แสงทอน ได้รับทุน Hubert Bals Found (HBF) ของเทศกาลหนังเมืองรอตเตอร์ดาม International film festival rotterdam (IFFR) ประเทศเนเธอร์แลนด์ ในฐานะนักทำหนังหน้าใหม่ เป็นทุนสำหรับพัฒนาบทและโปรเจคหนังขนาดยาวเรื่อง THE UNFOUND (UFO) ในปี 2014 ที่มีเนื้อหาเกี่ยวกับประสบการณ์การพบเห็น UFO ในเมืองไทยและไสยศาสตร์
ผลงานหลายชิ้นแสดงออกถึงปัญหาของวัยรุ่นที่พบเห็นในปัจุบัน ความเชื่อแบบไทยๆ ความฝัน และความรักที่ไม่สมบรูณ์แบบ
ผลงานที่ได้รับการยอมรับมากที่สุดคือ Music video เพลง “เท่าชีวิต” วง KLUAYTHAI ในปี 2013 ที่มีเนื้อหาเกี่ยวกับความสัมพันธ์ที่ไม่ลงรอยกันระหว่างพ่อและลูกสาว ปัจจุบันมียอดเข้าชมใน youtube กว่า 13 ล้านครั้ง
รองลงมาเป็น Music Video เพลง “รักคือ ft. Organ Nan” ศิลปิน วง The Real โดยเป็นทุนจากสำนักงานกองทุนสนับสนุนการสร้างเสริมสุขภาพ (สสส.) ปัจจุบันมียอดเข้าชมใน youtube กว่า 13 ล้านครั้ง
ผลงานล่าสุดคือ กำกับมิวสิควีดีโอ เพลง “สติมนุษย์สยาม feat. ตุล อพาร์ตเมนต์คุณป้า” ศิลปินวง KLUAYTHAI
เป็นผู้ก่อตั้งกลุ่ม KORAT FILMMAKER และจัดงานเสวนาเกี่ยวกับหนังสั้น ฉายหนังสั้นในจังหวัดนครราชสีมา โดยได้รับทุนจากเทศบาลจังหวัดนครราชสีมา ในงาน YOUNG MUN DAY เดือนสิงหาคม 2556 โดยมีกลุ่มที่ทำนำร่องมาก่อนนานแล้วคือ ชมรมหนังสั้นจังหวัดนครราชสีมา ซึ่งจัด เทศกาลหนังสั้นโคราช ตั้งแต่ปี 2555

การศึกษา

ระดับปริญญาโท : ศิลปกรรมศาสตรมหาบัณฑิต (ทัศนศิลป์) คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
Master of Fine Arts (Visual Arts) M.F.A. (Visual Arts)
ระดับชั้นปริญญาตรี : หลักสูตรศิลปกรรมศาสตร์บัณฑิต (ศป.บ.) คณะศิลปกรรมศาสตร์ สาขานิเทศศิลป์ (เอกคอมพิวเตอร์กราฟิก) มหาวิทยาลัยบูรพา
Bachelor of Fine and Applied Arts Program in Visual Communication Design B.F.A. (Visual Communication Design)
ระดับมัธยมศึกษา : โรงเรียนบุญวัฒนา
ระดับประถมศึกษา : โรงเรียนวัดสระแก้ว

การทำงาน

2012 freelance : ผู้ช่วยผู้กำกับรายการทีวี บริษัท GObananas Co.,Ltd
2013 – 2014 freelance : ผู้กำกับมิวสิควีดีโอ / เขียนบท / วาด STORYBOARD โฆษณา / ออกแบบปกหนังสือ
2014 -2015 อาจารย์ประจำสาขาเทคโนโลยีออกแบบนิเทศศิลป์ คณะศิลปกรรมและออกแบบอุตสาหกรรม มหาวิทยาลัยราชมงคลอีสาน (สอนวิชาเกี่ยวกับการออกแบบกราฟิก การวาดภาพ และพื้นฐานการผลิตภาพยนตร์เบื้องต้น)
2016 freelance & hiddenroosterfilms ผู้กำกับภาพยนตร์

ผลงานกำกับมิวสิควีดีโอ

- โสดหน้าหนาว - ชะเอม (2009) สังกัด WARNER MUSIC THAILAND]
- กอดสุดท้าย - Eskimo Project II (2012) สังกัด Spicy Disc Co.,Ltd
- กว่าจะรู้ : Ost.ปางเสน่หา - GANESHA (2012) สังกัด Spicy Disc Co.,Ltd
- ความโสดทำให้รถติด Apple Girls Band feat.Stamp (2012) สังกัด Banana Record Thailand
- เท่าชีวิต - Kluaythai (2013) สังกัด Banana Record Thailand
- รักคือ - THE REAL (2014) สังกัด Realrecords Thailand
- บิน - Rooftop (2014) สังกัด Spicy Disc Co.,Ltd
- สติมนุษย์สยาม - Kluaythai (2014) สังกัด Banana Record Thailand
- ลัทธิของฉัน - ยศ เพลินจิตร (2015) สังกัด 1005Records Thailand
- ไม่ได้พักผ่อน - Moonlight Drive (2015) สังกัดอิสระ

ผลงานกำกับภาพยนตร์สั้น

- My passing day (2013)
- Between (2015)

ผลงานเอนิเมชั่น

- The Father's Diary (2010)
- The Girl (2012)

ผลงานวีดีโออาร์ต

The Social Network (Sketch no.5)
The Social Network (Sketch no.6)
The Social Network (Sketch no.7
The Social Network (Sketch no.9)

ผลงานหนังสือ

A Nightly Dream ความฝัน วัน มะรืน (2008) สำนักพิมพ์กรีณปัญญาญาณ
กำแพงความรัก (wall of love) (2011) สำนักพิมพ์สยามอินเตอร์คอมมิคส์

ผลงานเขียนร่วม
I H.A.T.E cartoon book(editor,columnist) (2008) สำนักพิมพ์กรีณปัญญาญาณ
abc comic strip (columnist)(2009) สำนักพิมพ์ a book
รักครั้งแรก 2 First Love (2554) สำนักพิมพ์ สยามอินเตอร์บุ๊คส์
MISS YOU สำนักพิมพ์ สยามอินเตอร์บุ๊คส์ (2555)

ผลงานแต่งโครงเรื่อง
เชื่อฉัน (story board)(2007 แต่เสร็จสมบรูณ์และถูกวางขายในปี 2009) สำนักพิมพ์จินนาคอมมิค

ผลงานออกแบบ+วาดปกหนังสือ

เด็กหญิงมุกประดับ (10เดซิเบล) (2011) / cover design / illustrator / Gammemagie Publisher

THE LIBRARY OF BABEL, THE GARDEN OF FORKING PATHS, AND OTHER STORIES (Jorge Luis Borges) (2013) หอสมุดแห่งบาเบล สวนทางแพร่ง และเรื่องสั้นอื่นๆ / cover illustrator / BOOKVIRUS Publisher

Pinball,1973 (Haruki Murakami) พินบอล (2013) / cover illustrator / Gammemagie Publisher

The Hear Wind Sing (Haruki Murakami) สลับลมขับขาน (2013) / cover illustrator / Gammemagie Publisher

A wind Sheep Chase (Haruki Murakami) แกะรอย แกะดาว (2013) / cover illustrator / Gammemagie Publisher

NOTTURNO INDIANO (Anitonio Tabucchi) (2013) เพลงรัตติกาลในอินเดีย / cover illustrator / BOOKVIRUS Publisher

WISE CHILDREN (2014) (Angela Carter) แฝดเพี้ยนพิศดาร / cover design / illustrator / Gammemagie Publisher

เพลงที่เธอให้แปล ไม่มีความหมาย (2015) (ภู่มณี ศิริพรไพบูลย์) / cover design / illustrator / Tamnak Press Publisher

รางวัล

Dek Chang (2009) (WON 3rd Thailand Animation Contest 2009)
The father's Diary (2010) Finalist Animator Festival#1 by SpUtNiK Tales (2012)
Hubert Bals Fund : Script & Project Development Support (2014)

Exhibition

คันหู Exhibition Residency Program @ร้านหนังสือ ๒๕๒๑ ถ.ถลาง จังหวัดภูเก็ต 18/9/2011 - 31/10/2011

Blog

instragram
Facebook PAGE